Radobojski list 


ISSN 1846-7857 


GLASILO OPĆINE RADOBOJ Broj 15 /Godina II. / 23. lipnja 2009. 


ČESTITI 


—_ —- =. m TI __ ROBERT MŠK NJA ORAL E 
Imamo malu matura gedeset učenika završilo osnovno školovanja Kadoboju 


RADOBOJSKE MAŽURETKINJE NA PRVOJ SMOTRI 
1OPĆINA RADOBOJ IMA SVOJE EKO OTOKE 


«2 


*<<IZBORI 2009+--IZBORI 2009---IZBORI 2009++-IZBORI 2( 


Radobojski list br. 15 /Godina I1./23. lipnja 2009. 


ALOJZ SAJKO, PREDSJEDNIK, ROBERT MIKŠA I MATIJA ORAIĆ, POTPREDSJEDNICI 


OPĆINSKOG VIJEĆA RADOBOJ 


SVE JEDNOGLASNO 


U PONEDJELJAK, 8. LIPNJA 2009. ODRŽANA JE KONSTITUIRAJUĆA SJEDNICA OPĆINSKOG VI- 
JECA RADOBOJ NA KOJOJ SU SVE ODLUKE DONIJETE JEDNOGLASNO. 


Uz nazočnost svih 13 vijećnika Općinskog vijeća Radoboj, na- 
čelnika Općine Anđelka Topolovca te ovlaštenih predstavnica Ure- 
da državne uprave u Krapinsko zagorskoj županiji Jadranke Cesarec 
i Ivanke Stanković, 8. lipnja u Radoboju je održana prva sjednica 
novoizabranog Općinskog vijeća. Na temelju zakonskih odredbi 
sjednicu je otvorila ovlaštena predstavnica Ureda državne uprave Ja- 
dranka Cesarec koja je utvrdila da sjednici prisustvuje svih trinaest 
izabranih vijećnika te predložila dnevni red koji je predvidio provo- 
đenje izbora za članove radnih tijela te predsjednika i potpredsjed- 
nika Općinskog vijeća. 

Mandatna komisija u sastavu: Dragica Ferek-Jambrek, pred- 
sjednik, te Dragutin Gerić i Zdenko Vidović kao članovi, podni- 
jela je izvješće o provedenim izborima na kojima je Autohtona HSS 
dobila 77, lista koju je predvodio HDZ 712 i lista predvođena HNS- 
om 1.164 glasa, a samim tim s liste HDZ-a u Općinsko je vijeće 
ušlo 5, a sa liste HNS-a 8 vijećnika dok lista A-HSS-a nije dobi- 
la dovoljno glasova da bi imala predstavnika u Općinskom vijeću. 
Komisija je konstatirala da je izabrani vijećnik Anđelko Topolovec 
podnio ostavku na mjesto člana općinskog vijećnika, jer je izabran 
za općinskog načelnika i da je HNS na njegovo mjesto predloži- 
la Zvonka Pavrlišaka koji je tako postao trinaesti član Općinskog 
vijeća. Članovi Općinskog vijeća tako su: Matija Oraić, Mirko Ki- 
seljak, Zdenko Vidović i Ladislav Fruk iz HDZ-a, Josip Potočki 
iz HSS-a, Franciska Švaljek, Robert Mikša, Dragica Ferek-Jam- 
brek i Zvonko Pavrlišak iz HNS- a te Alojz Sajko, Dragutin Ge- 
rić, Dragutin Kiseljak i Mateja Topolovec iz SDP-a. 

Nakon prihvaćenog izvješća Mandatne komisije i utvrđenog 
dnevnog reda predsjedavanje sjednicom preuzeo je najstariji vijećnik 
Ladislav Fruk, koji je svima čestitao na izboru, a posebno Anđelku 
Topolovcu, kao općinskom načelniku, a potom su izabrani vijećnici 
dali svečanu prisegu. 

Odbor za izbor i imenovanje u sastavu: Robert Mikša, pred- 
sjednik, Matija Oraić, zamjenik predsjednika te članovi Mateja 
Topolovec, Franciska Švaljek i Mirko Kiseljak, predložio je da se 
za predsjednika Općinskog vijeća izabere Alojz Sajko iz SDP-a, 
a za potpredsjednike Robert Mikša iz HNS-a i Matija Oraić iz 
HDZ-a. Prijedlog je jednoglasno prihvaćen. 

Predsjedavanje sjednicom potom je preuzeo novoizabrani 
predsjednik, zahvaljujući se na izboru i pozivajući vijećnike da i u 
nastavku djelovanja budu što jedinstveniji kod donošenja odluka 
koje će biti na dobrobit svih stanovnika općine Radoboj. 

Izabran je zatim Odbor za Statut i poslovnik u sastavu: Dra- 
gica Ferek-Jambrek, predsjednik, Ladislav Fruk, zamjenik pred- 
sjednika te Alojz Sajko, Dragutin Kiseljak i Josip Potočki kao 


članovi. 


IMPRESSUM: 


Sjednicu je otvorila Jadranka Cesarec, ovlaštena predstavnica Ureda dr- 
žavne uprave 


Dragica Ferek-Jambrek, predsjednica Mandatne komisije, podnijela je 


Izvješće o rezultatima izbora 

Nazočnima se obratio i novoizabrani općinski načelnik An- 
đelko Topolovec, pozvavši sve članove Općinskog vijeća na korektnu 
suradnju i aktivan rad u Općinskom vijeću sve s ciljem ostvarivanja 
što boljih zajedničkih rezultata. 

Obraćajući se prisutnima vijećnik Ladislav Fruk je iznio svoje 
stajalište o tome kako bi vijećnici trebali djelovati. Posebno je na- 
glasio kako ne bi trebali u svakoj prilici «robovati» stranačkoj stezi, 
već da bi se trebali zalagati za one odluke i rješenja od kojih će biti 
najviše koristi. 

Vijećnik Dragutin Kiseljak u svom se obraćanju nazočnima 
osvrnuo na potrebu svijesti svakog vijećnika da mu u prvom planu 
bude napredak i boljitak Općine, a sastav Općinskog vijeća u kojem 
ima iskusnih pojedinaca i mladih sposobnih ljudi može to i jamčiti. 
Zaželio je također da se atmosfera sa prve sjednice na kojoj su sve 
odluke donijete jednoglasno prenese i na sve naredne sjednice, da 
bude što manje stranačkog nadmetanja, a što više zajedničkih nasto- 
janja da se ostvare što bolji rezultati. (vir) 


Ladislav Fruk, kao najstariji vijećnik, s ponosom je predsjedavao sjednici 


do izbora predsjednika Općinskog vijeća 


Općinskog vijeća općine šao, na izborima 17. svibnja 2009. godine. Slijeva nadesno: Matija Oraić, Dragutin Gerić, 


PE DPOlovec, Zdenko Vido Sajko, Dragutin Kiseljak, Ladislav Fruk, Zvonko Pavrlišak, Robert Mikša, Josip Potočki, Mirko 
ak, Dragica Ferek-Jambrek, načelnik Andelko Topolovec: vijećnica Franciska Švaljek 


Alojz Sajko i u ovom će mandatu obavljati dužnost predsjednika Općin-  Novi-stari općinski načelnik Anđelko Topolovec, pozvao je vijećnike na 
skog vijeća općine Radoboj korektnu suradnju 

ODRŽANA REDOVNA IZBORNA SKUPŠTINA 
UDRUGE UMIROVLJENIKA RADOBOJ 


JOSIP HORVAT OPET PREDSJEDNIK 


Udruga umirovljenika Radoboj održala je 30. svibnja 2009. 
redovitu izbornu skupštinu. Uz izvješće o radu u proteklom mandat- 
nom razdoblju obavljeni su i izbori za rukovodstvo i ostala Statutom 
predviđena tijela Skupštine. Podnoseći izvještaj o radu, dosadašnji 
predsjednik Udruge Josip Horvat, među ostalim je naglasio brigu 
Udruge za svoje članove posebno one nemoćne i socijalno ugrožene. 
Tako je ustaljena praksa da se obilaze bolesni članovi, a onima koji 
su socijalno ugroženi najmanje jednom godišnje donose se posebni 
pokloni. Udruga se tijekom godine brine i o svim ostalim članovima. 
Tako gotovo svaki drugi mjesec članovi imaju priliku da po sniženim 
cijenama i otplatom na rate mogu nabaviti piletinu ili ribe, a posebni 
interes vlada za nabavu ogrijevnog drva koje Udruga zahvaljujući 
ugovoru sa dobavljačima isporučuje po cijeni od 1.480 kuna za 4 
prostorna metra i to također na otplatu u više obroka. 

Udruga za svoje članove tijekom godine organizira i izlete te 
druženja. Tako su u prošloj godini organizirana četiri izleta i dva 
druženja umirovljenika. 

Nakon rasprave i glasovanja za predsjednika Udruge umirov- 
ljenika Radoboj ponovno je izabran JOSIP HORVAT, zamjenik 
predsjednika u narednom će razdoblju biti JANKO RANOGA- 
JEC, tajnik ZVONKO PAVRLIŠAK, a blagajnica FRANCISKA 
ŠVALJEK. 

U Izvršni odbor izabrani su: Josip Horvat, Janko Ranogajec, 
Zvonko Pavrlišak, Zvonko Draganić, Antun Topolovec, Jelica Tušek 
i Đurda Kiseljak. 

Alojzija Tušek je predsjednica Nadzornog odbora, a Stjepan 
Ranogajec i Josip Cerovec članovi. 

U Odbor za skrb, kulturu i pomoć umirovljenicima izabrani 
su: Dragutin Crnek kao predsjednik te Franciska Švaljek i Vladimir 
Rihtar kao članovi. 

Predsjednik Komisije za sport i rekreaciju je Stjepan Ranoga- 
jec, a članice Rozalija Čotić i Štefica Potočki. 

Da bi se svi ponašali u skladu sa Statutom i pravilima kontro- 
lirat će Stegovna komisija čiji je predsjednik Antun Topolovec, Dra- 
gutin Crnek i Petar Vuzem, a njihovi su zamjenici: Franjo Ortner, 
Ladislav Ranogajec i Alojzija Tušek. 

Nakon radnog dijela susret umirovljenika nastavljen je prigod- 
nim domjenkom, kojeg je pokvario tek jedan detalj izazvan nepo- 
trebnom intervencijom novoizabranog predsjednika, udaljavanjem 
pojedinih umirovljenika koji nisu platili članarinu. (vir) 


INVALIDI OSNIVAJU SVOJ KLUB 


Društvo za pomoć mentalno retardiranim osobama Krapin- 
sko zagorske županije provodi projekt «Osnivanjem klubova protiv 
socijalne isključenosti». Projekt se provodi u partnerstvu s Općinom 
Radoboj, a odobrilo ga je i sufinancira Ministarstvo zdravstva i so- 
cijalne skrbi. Cilj projekta je ponuditi osobama s invaliditetom izbor 
aktivnosti kojima će poboljšati kvalitetu i samostalnost življenja te 
omogućiti bolji suživot u lokalnoj zajednici. 

Kako se radi o marginaliziranoj skupini ljudi, prepuštenih na 
brigu i samosnalaženje članova obitelji, neophodne su ciljane aktiv- 
nosti u lokalnoj zajednici koje će doprinijeti njihovoj socijalizaciji, 
rasteretiti obitelj i općenito težiti pravednijem društvu. 

Jedna od aktivnosti koja će tome doprinijeti je osnivanje kluba 
za osobe s invaliditetom u općini Radoboj. Predviđeno je da unutar 
kluba djeluju radionice kroz koje će osobe s invaliditetom moći ra- 
zvijati svoje osobnosti u granicama preostalih psihofizičkih sposob- 
nosti. Kroz takve će se radionice osobe s invaliditetom upoznati s 
aktivnostima sredine u kojoj žive i u okviru svojih mogućnosti uklju- 
čiti se u sve domene života i rada. Radionice će voditi osposobljene 
stručne osobe. 

UREĐUJTE GROBOVE 


S obzirom na veliki broj neodržavanih grobnih 
mjesta na mjesnom groblju Radoboj komunalni redar 
općine Radoboj želi upoznati vlasnike grobnih mjesta 
na groblju u Radoboju sa Odlukom o grobljima općine 
Radoboj (Službeni glasnik Krapinsko zagorske županije 
7/05.) 

Odlukom je propisano, «da su o uređenju i održava- 
nju pojedinih grobova i grobnica dužni brinuti korisnici 
grobnih mjesta. Ako korisnici iste ne održavaju, Uprava 
groblja dužna ih je upozoriti na njihove obaveze. Ako 
ni tada ne urede grobove Uprava će to učiniti na trošak 
korisnika». 

Isto tako Odlukom o grobljima propisane su i ka- 
znene odredbe za sve one koji ne održavaju grobna mje- 
sta, pa tako kazna iznosi od 50,00 do 200,00 kuna. 

U skladu s naprijed navedenim još jednom se upo- 
zoravaju vlasnici grobnih mjesta da ista održavaju to- 
kom cijele godine, a ne samo za Dan mrtvih, jer će u 
protivnom komunalni redar biti prisiljen poduzeti Odlu- 
kom propisane mjere. ( B. Oslić) 


Na radobojskom groblju sve je više ovako zapuštenih grobnih mjesta 


Roditelji i članovi obitelji bit će upućeni u socijalna i ostala 
prava i načine njihovog ostvarivanja. Tijekom trajanja projekta odr- 
žat će se tematska edukativna predavanja kako bi se lakše prepoznalo 
poteškoće, mogućnosti i potrebe osoba s invaliditetom, što će dopri- 
nijeti prevenciji izoliranosti, nasilja nad njima i pogoršanja ionako 
narušenog zdravstvenog stanja 

Očekuje se da će okolina prepoznati napore koji se ulažu za 
boljitak osoba s invaliditetom i dati svoj doprinos u okviru moguć- 
nosti, kako bi se te osobe osjećale ravnopravnim članovima društva. 

Detaljnije informacije zainteresirani mogu dobiti putem tele- 
fonskog broja 049/ 373-601. (K.R.) 


OBAVIJEST 


Društvo za pomoć mentalno retardiranim 0so- 
bama poziva sve zainteresirane da dođu 30. 


lipnja 2009. godine u 17 sati na sastanak u pro- 
storije Općine Radoboj kako bi se upoznali s 
aktivnostima i ciljevima rada Kluba. 

OPĆINA RADOBOJ UVRSTILA SE U ZA SADA MALI BROJ SREDINA U HRVATSKOJ KOJE 
ORGANIZIRANO BRINU O OČUVANJU I ZAŠTITI OKOLIŠA 


un Bi 
GELENI 
Fa 

* im _ 


LI 


Eko otok u naselju Mikši 

U nizu akcija koje se u posljednje vrijeme provode 
na području općine Radoboj, a odnose se na očuvanje 
i zaštitu okoliša, te podizanje svijesti naših mještana o 
potrebi brige za okoliš, možemo izdvojiti i posljednju, a 
to je nabava i postavljanje KEKO OTOKA» na području 
naše Općine. 

Eko otoci su posebno uređene površine za odvojeno 
skupljanje otpada. Na području općine Radoboj već su 
postavljeni eko otoci u pojedinim sredinama, a slijedi 
postavljanje na svim predviđenim lokacijama kojih 
ukupno ima sedam. EKO OTOCI biti će u naselju 
Mikši, u Radobojskom Orehovcu kod Društvenog doma, 
u Radoboju kod Osnovne škole, u Gornjoj Šemnici na 
parkiralištu kod trgovine « Petro «, u Jazvinama kod 
Zadružnog doma, u Radobojskim Bregima kod trgovine 
iu Brodu, jer nitko u naselju Gorjani nije prihvatio da se 
eko otok postavi na njegovom zemljištu. 

U posebno izrađene i obojene kontejnere mogu 
se odložiti staklene boce od osvježavajućih napitaka, 
mineralne vode, staklene boce prehrambenih proizvoda 
— ZELENI kontejner. U kontejnere za staklo ne smije se 
odlagati prozorsko staklo, žarulje, automobilsko staklo. 

U PLAVO obojeni kontejner odlaže se stari papir, 
kartonska ambalaža, novine, časopisi, uredski i pisači 
papir. Ne smije se odlagati višeslojna ambalaža od sokova, 
mlijeka, jogurta, indigo papir, fotografije i foto-papir. 

U ŽUTI kontejner odlažu se plastične boce 
osvježavajućih pića u svim bojama, plastična ambalaža 
deterdženata i šampona, ulja, mlijeka. U isti se ne odlažu 
plastične čaše od jogurta, ambalaža od sprejeva, boja i 
lakova. 

U CRVENI kontejner koji će biti postavljen na 
posebnom nosaču odlaže se opasni otpad, odnosno stare 
baterije koje mogu sadržavati teške metale kao što su živa 
i kamdij koji izravno utječu na okoliš i na zdravlje ljudi. 

Čist okoliš pretpostavka je za zdravi život, a zdrav 


RADOBOJSKI EKO OTOCI 


život pravo je svakog ljudskog bića. U kakvom ćemo 
okolišu živjeti odluka je koja počinje od nas samih, od 
svakog pojedinca. 

Pravilno odloženi otpad korisna je sirovina. 
Povećajmo stoga količinu odvojenog sakupljenog otpada. 
Odvajanjem otpada omogućujemo recikliranje i ponovnu 
uporabu čime se štede sirovine i energija, smanjuje 
onečišćenje voda i zraka, te smanjuje količina otpada. 

Zajedničkom brigom za okoliš učinimo našu 
Općinu ekološki prepoznatljivom, oku ugodnom, a srcu i 
duši poželjnom za život. (B. Oslić) 


= ho 


U Jazvinama se priprema postavljanje eko otoka 


Raznobojnih kontejnera više nema na parkiralištu kod groblja jer su 
postavljeni na određene lokacije širom općine Radoboj. 

DESETI LIPNJA 2009. GODINE JEDNOJ ĆE GENERACIJI UČENIKA RADOBOJSKE OSNOVNE 
SKOLE OSTATI U TRAJNOM SJECANJU. TOG SU DANA, NAIME, BILI SLUZBENO POSLJEDNJI 


PUT U OSNOVNOJ ŠKOLI. 


ubbolbi Ban Md Mk 


Učenici i učenice 8.a i 8.b razreda Osnovne škole Side Košutić 
Radoboj s veseljem i tugom oprostili su se 10. lipnja od svoje škole, 
gdje su stekli osnovna znanja za budući život. Kako se to i u takvim 
prilikama i dolikuje bilo je tu veselja, a i tuge zbog rastanka s jednim 
dijelom školskog života. Mnoga prijateljstva koja su tu stečena, ostat 
ćei ubuduće, ali putevi se mnogih tu razilaze. Mnogo je životnih želja, 
mnogo srednjih škola koje će poneka osmogodišnja druženja silom 
prilika onemogućiti, ali kako svi od reda kažu, ostat će uspomene na 
divne osnovnoškolske dane. 

Bilo je ugodnih, lijepih, ali i teških dana u školi koju su sada 
zauvijek napustili, ali su ipak na kraju jednog dijela životnog puta 
od srca zahvalili svojim učiteljima, a posebno razrednicama Ružmiri 
Jambrek i Josipi Miljan, koje su ih dovele do kraja osmog razreda. 

Priznao je to u svojem oproštajnim govoru i ravnatelj OŠ 
Side Košutić Franjo Ranogajec, naglasivši da je tokom školovanja 
bilo i lijepih i ružnih trenutaka, da su ih učitelji ponekad tjerali da 
uče, da se lijepo ponašaju, da su se pri tom neki možda i zamjerili 
učenicima, ali kako je rekao to ne znači da ubuduće kada učenici na 
cesti sretnu svoje dosadašnje učitelje od njih okreću glavu, jer svi su 
im oni željeli sve najbolje, a mnogi od njih to će shvatiti kada će se u 
životu susretati s brojnim izazovima. (vir) 


Ravnatelj Franjo Ranogajec oprostio se od učenica i učenika osmih 
razreda porukom «Ne okrećite glavu kada ubuduće sretnete svoje 
dosadašnje učitelje» 


U IME UČENIKA OSMIH RAZREDA OSNOVNE ŠKOLE 
SIDE KOŠUTIĆ RADOBOJ NA OPROŠTAJU UČITELJIMA I 
OSTALIM NAZOČNIMA OBRATILA SE UČENICA LUCIJA 
ŠVALJEK 


Dragi gosti, poštovani učitelji i svi nazočni! 

Kako Vam se obratiti, kojim riječima započeti govor kojim bih 
htjela u ime učenika 8. a i 8. b razreda izreći svima: veliko HVA- 
LA. 


Tako ste nas učili i poučavali svih 
osam godina i naglašavali da ko- 
ristimo lijepe riječi, evo i opet po- 
navljam: MOLIM, IZVOLI, HVA- 
LA, OPROSTI. 

Stoga Vas sve skupa molim da nam 
oprostite naše dječje nestašluke, 
naše nepodopštine kojima nismo 
nikoga željeli povrijediti, već samo 
izazvati smijeh i anegdotu koja bi 
se prepričavala tjednima. Je li nam 
bilo lijepo s Vama i je li nam bilo 
lijepo u školi? Ponekad su pitanja 
suvišna, a naši postupci govore više 
od riječi. Svaki dan, po najmanje 
šest do sedam sati proveli smo u 
školi. Ona je naš drugi dom, naše 
mjesto zajedništva, prijateljstva, 
povjerenja, sigurnosti. Tu su počele 
i prve ljubavi, prve simpatije, ali i 
velika prijateljstva koja ispunjavaju 
naša srca. Znamo da nas čeka, kako 


Lucija Svaljek zahvalila se 
u ime učenika osmih razreda 
svim učiteljima 


Vii naši roditelji kažete, naše buduće zanimanje. Sigurna sam da 
ćemo ostvariti naše planove i upornim radom dokazati da smo 
vrijedni i sposobni suočavati se sa životnim izazovima. A upravo 
ste nam Vi pomogli u tome svojim vječitim savjetima, osjećajem 
kontrole nad nama, našim zajedničkim druženjima, kako na teren- 
skim nastavama, izletima tako i na svim satima. 

Zajedno smo obilježavali Dan škole, slavili Božić, veselili se Danu 
zaljubljenih, smirivali dječje bube u glavi, pogotovo u proljeće, 
pisali pjesme, pjevali Morsku vilu, slavili pobjede naših rukome- 
taša, gledali farmu, tražili hrvatsku zvijezdu, pa stoga poručujem 
svima: «Bili smo jednom najbolji, o nama su priče pričali...» I naš 
život, život 14-godišnjaka ispunjen je pričom gdje je neizbježna 
riječ UČITELJ. Vaši učenici 


Mario Erdelja na rastanku je izjavio» Teško mi je što se rastajemo, 


zahvaljujem svima, a prava prijateljstva ostat će i dalje. Školovanje 
želim nastaviti kako bih se osposobio za auto-električara.» 

| Devet učenica koje su završili 
| osnovno obrazovanje u OŠ Side 
Košutić u Radoboju sve razrede 
| Osnovne škole završili su s od- 
j : ličnim uspjehom. Evo njihovih 
ka učenika 8.b razreda sa stoj om raffedhicom Josipom Miljan imena: 
a kao trajna uspomena. Ljiljana Kranjčec, Ivana Leljak, 
Anamarija Macan, Tamara Po- 
ljak, Klara Pospiš i Suzana Rih- 
tar iz 8.a razreda te Kornelija 
Mikša, Iva Siget i Lucija Švaljek 
iz 8.b razreda. Iskrene čestitke. 


RAZREDNICI U ČAST 


Dragi uzvanici, nalazimo se ovdje da svečano obilježimo naš 
rastanak. Hvala svima što ste se odazvali, a ovaj je govor pripre- 
mljen posebice za našu razrednicu. 

Draga razrednice, upoznali smo se u 5. razredu na prvom satu hrvatskog jezika. Bili ste uvijek s 
nama i onda kada niste bili naša razrednica. Ovim riječima iznimno se zahvaljujemo i učiteljici engleskog 
jezika Dijani Mikša. Vi ste nas učiteljice prvi uveli u svijet viših razreda. Hvala vam na svemu objema. 
Bile ste svaka od vas po dvije godine s nama. Proživljavale ste s nama dobro i loše, teško i lako, smijeh 
i suze .... Bile ste nam druga majka, čuvale ste nas, opominjale, usmjeravale, objašnjavale što je dobro, a 
što loše. Puno predivnih trenutaka ostaje za nama. One loše ćemo zaboraviti. Mi znamo da je bilo dobro 
što ste ponekad zavikale na nas, ljutile se i grdile nas. Bilo je to nastojanje da naučimo kakvi trebamo biti. 

Draga naša razrednice, gospođo Jambrek i bivša razrednice gospođice Mikša, znamo da se nikako 
ne možemo odužiti za sve ono što ste učinile za nas ovih 4 godine, ali ovaj mali darak od srca vam daru- 
jemo da nas pamtite baš tako kao što ćemo mi pamtiti vas. Hvala vam od srca za najljepše trenutke u ove 
4 godine. VAŠ 8.b. 


ONI SU 10. LIPNJA 2009. GODINE ZAVRŠILI 
OSNOVNOŠKOLSKO OBRAZOVANJE 

U OSNOVNOJ ŠKOLI SIDE KOŠUTIĆ U 
RADOBOJU: 

Tomislav Biškup, Vlatka Ferk, Robert Golub, Go- 
ran Horvat, Suzana Husarek, Željko Husarek, Dražen 
Kranjčec, Ljiljana Kranjčec, Ivana Leljak, Anamarija 
Macan, Martin Oraić, Tamara Poljak, Klara Pospiš, 
Ivan Ranogajec, Suzana Rihtar, Anita Smrečki, Tea 


Katarina Crnek izrekla je nekoliko rečenica «Razrednici u čast» 
=: 


Šalković, Kristina Švaljek i Stjepan Varjačić u 8. a ra- 
zredu te: 


Alojzija Biškup, Mario Bolant, Tamara Brodar, 
Katarina Crnek, Mario Erdelja, Natalija Ferk, Andrea 
Gubeljić, Mihaela Jagić, Marin Kozina, Slavko Malo- 
gorski, Kornelija Mikša, Marija Rukav, Petra Rukav, 
Iva Siget, Bruno Slukan, Mihaela Slukan, Lucija Šva- 
ljek, Božidar Tušek, Lucija Tušek, Nikola Vidović 1 
Mihael Vinceljak u 8. b razredu. 


Suzana Rihtar i Tamara Poljak ostat će kako kažu nerazdužive 
prijateljice i dalje iako Suzana želi postati  fizioterapeutkinja, a Tamara 


će u opću gimnaziju. 


«3 
U ŠKOLI NAKON TRIDESET GODINA 


Osmi razred osnovne škole u Radoboju školske go- 
dine 1978./ 79. završilo je ukupno 56 učenika. Veći dio 
njih ponovno je došao u tu školu nakon trideset godina. 
Susret je održan u petak 19. lipnja zahvaljujući inicija- 
torima i organizatorima Janku Ranogajcu i Vladi Sve- 
družiću. Nešto prije 17 sati počeli su se okupljati ispred 
školske zgrade, a bi ih potom bivši razrednici Magdica 
Šalković i Franjo Ježek odveli u učionice i održali «služ- 
beni dio» susreta. Prisjetili su se i trojice svojih vršnjaka 
kojih više nema među živima i odali im poštovanje mi- 
nutom šutnje. 

Razišli su se kao završeni osmoškolci prije trideset 
godina i krenuli svaki svojim putem, bilo je zato mno- 
go tema za razgovor, pitanja, odgovora. Kako se i priliči 
susret je nastavljen u poznatom krapinskom ugostitelj- 
skom objektu «Preši» uz obečanje da će se takovi susreti 
nastaviti , barem za okrugle obljetnice završetka osnovne 
škole. (vir) 


Uspomena na zajednički susret nakon trideset godina. 


VJERSKI PRAZNIK TIJELOVO I OVE 

JE GODINE U RADOBOJU OBILJEŽEN 
TRADICIONALNOM PROCESIJOM OD 
ŽUPNE CRKVE DO KAPELICE MAJKE BOŽJE 
LURDSKE 


NASTAVLJENA TRADICIJA 


U četvrtak 11. lipnja Katolička je crkva proslavila blagdan 
Tijelovo. Bilo je , kako to tradicionalno biva, svečano i u Radoboju. 
Slavljenje prisutnosti Isusa među ljudima pod prilikama kruha i 
vina započelo je u 11 sati misnim slavljem koje je predvodio rado- 
bojski žunik vlč. Ivica Bračun. Na misi se okupio velik broj vjernika 
od kojih su mnogi bili u prekrasnim narodnim nošnjama. Nakon 
mise vjernici su u bsvećanoj procesiji središtem Radoboja prenijeli 
Presveti Oltarski Sakrament, te se uputili prema kapeli Majke Bož- 
je Lurdske gdje su završili obredi. 

Svečanosti su posebno doprinijele i mlade radobojske ma- 
žoretkinje koje su svojim nastupom pokazale da se trud njihove 

DEČKI BUDUĆNOSTI 


Na nagradnom natječaju trvrtke SIMENS «Create the 
Future-Gradovi budućnosti, od ukupno 133 učeničke prezen- 
tacije učenici 7. b razreda Osnovne škole Side Košutić Rado- 
boj: Mario Vuzem, Perica Slukan i Rudolf Lovrenčić osvo- 
jili su šesto mjesto. 

Učenici su u svojoj prezentaciji trebali pokazati svoju vi- 
ziju jednog hrvatskog grada u budućnosti, uzimajući u obzir 
daljnji tehnološki napredak čovječanstva i probleme s kojima 
se gradovi već danas suočavaju kao što su prometni zastoji, za- 
gađenje, rastuća potrošnja energije i potreba za recikliranjem 
otpadnih voda ili potreba za većom sigurnosti u gradu. 

Evo nekoliko prijedloga koje su za rješenje i zbrinjavanje 
korištenih voda predložili naši učenici: 

- upotrebljena voda putem posebnih cijevi odlazi u po- 
sudu za destilaciju 

- u posudi je visoka temperatura pa voda koja ulazi u 
posudu isparava 

- para se zatim kondezira i ponovno vraća u kuće iz ko- 
jih je i stigla 

- za zagrijavanje vode u posudi za destilaciju koristi se 
električni grijač pa se smanjuje proizvodnja CO2. 

Ostali prijedlozi nalaze se na stranici škole gdje se nalazi 
i kompletna prezentacija. 

Dečki su se uspješno koristili slijedećim alatima: Goo- 
gle Sketch Up 7.0 (free) http:// sketchup.google.com/ i MS 
Power Point 2003. ( Ivanka Švaljek, učiteljica informatike) 


voditeljice Sonje Vukmanić itekako iplatio. Na kraju svečanosti srca 
svih okupljenih ugrijali su učenici 4. razreda OŠ Side Košutić koji 
su pod vodstvom svoje učiteljice Dragice Pospiš otplesali nekoliko 
tradicionalnih plesova. 

Svi nazoćni složili su se kako je ovo bila jedna od najljepših 
proslava Tijelova u Radoboju uz želju da se nešto takovog ponovi i 
iduće godine. (vjeroučitelj: Dražen Gerić) 

PEDESETAK UČENIKA SEDMIH I OSMIH RAZREDA OSNOVNE ŠKOLE SIDE KOŠUTIĆ 
RADOBOJ TRI JE DANA PROVELO NA KORISNOM I UGODNOM IZLETU NA SIBENSKOM I 


ZADARSKOM PODRUČJU 
KORISNO, UGODNO | ZABAVNO 


Od 29. do 31. svibnja pedeset i jedan učenik sedmih i 

osmih razreda Osnovne škole Side Košutić boravio je na školskoj 
ekskurziji u Zadru, Šibeniku, Biogradu na Moru te Nacionalnom 
parku Krka. 

Polazak je, kao što je to i uobičajeno bio u ranim jutarnjim satima 
ispred škole, da bi nakon kraćih zadržavanja oko 13 sati stigli 

u Zadar. Uslijedilo je razgledavanje grada i odlazak u Biograd. 
Nakon večere uslijedilo je druženje uz zabavne igre pod nadzorom 


Josipe Miljan, Dragice Šalković i Ružmire Jambrek te turističke 
pratiteljice Magdalene Mišak. 

Drugi dan proveden je u Šibeniku gdje je razgledan Knežev 
dvor, Katedrala sv. Jakova te stara gradska jezgra, a potom je 
uslijedila vožnja do Nacionalnog parka Krka, što je svima ostalo u 
nezaboravnom sjećanju. 

Treći dan bio je i posljednji zajedničkog izleta jer je nakon ručka 


(M.M.) 


uslijedio povratak u Radoboj. 
pratiteljica, učiteljica: Valentine Hršak, Magdalene Mišak, 


RADOBOJSKE MAŽORETKINJE NA MEĐUŽUPANIJSKOJ SMOTRI 


ZASLUŽENI PLJESAK 


Jedanaesta Međužupanijska smotra mažoretkinja ove je godine održana 7. lipnja u Strmcu. Po prvi put među mažo- 
retkinjama iz petnaestak sredina našle su se i naše radobojske. Uz pratnju limene glazbe Radobojska zvona, pod vodstvom Dragutina 
Crneka, radobojske su mažoretkinje nastupile u dvije kategorije seniorskoj i juniorskoj. Jako najmlađe i najneiskusnije nakon nastupa 
dobile su veliki pljesak za izvrsno izvedenu koreografiju koju su izvele uz Radetzky Marsch i kompoziciju Beč ostaje 
Beč, koje su odsvirali naši glazbenici što je bio jedinstveni primjer jer druge mađoretkinje nisu imale pratnju limene glazbe. 
Radobojske mažoretkinje su se tako našle u društvu onih koje djeluju već niz godina, koje se kite titulama europskih prvakinja i 
brojnim nastupimma kako u Hrvatskoj tako i drugim državama. Bile su tu predstvanice iz: Svete Nedjelje, Desinića, Dubrovčana, 
Viškova, Klinča Sela, Kutine, Ludbrega, Murskog Središća, Pisarovine, Primoštena, Rogoznice, Samobora, Stupnika i Martina na 
Muri. Iz svakog mjesta nastupile su dvije ili tri grupe po godinama starosti mažoretkinja i svaka se predstavila s jednom koreografi- 
jom. Dob mažoretkinja kretao se od 5 do 20 godina. 

Inaće vrijeme nije bilo baš naklo- 
njeno organizatorima jer je padala [š 


. “ZN 


kiša, pa je izostao mimohod i na- | 4- f. PP A = Ku 

stup na otvorenom. Nastup je, na- iš» Po 4 Bi NE. 

ime ,održan u Vatrogasnom domu & 4 nik ( S “u Do pi 
Strmec NM 


Raspoloženje je donekle popravio 
nastup naše limene glazbe, koja je 
pored sviranja uz nastup mažoret- 
kinja održala i kraći koncert, za- 
bavljajući tako sve nazoćne 

Ovom prilikom valja zahaliti 
Agenciji Potočki promet koja je 
organizirala prijevoz te Općini 
Radoboj koja je nabavila unifor- 
me za stariju grupu naših mažo- 


retkinja. (D. Pospiš) 


Vedro raspoložene radobojske mažoretkinje u novim kostimima, koje su dobile zahvaljujući 
općinskom načelniku Anđelku Topolovcu prvi su put nastupile na jednoj značajnoj smotri. 

MEMORIJALNI MALONOGOMETNI TURNIR 
«JOSIP POLJAK» ODRŽAT ĆE SE U PETAK 26.1 
SUBOTU 27. LIPNJA U JAZVINAMA 


NASTAVLJA SE TRADICIJA 


Peti po redu memorijalni malonogometmni turnir 
ove će se održati 26. i 27 lipnja na igralištu u Jazvinama. 
Turnir organizira Športsko kulturna udruga građana 
«Josip Poljak» a održava se u spomen na najboljeg 
nogometaša rođenog naovom području Josipa Poljaka, 
koji je nažalost prerano umro. Svoju nogometnu 
karijeru uglavnom je ostvario u krapinskom «Zagorcu» 
i Radoboju, gdje je i prestao s aktivnim igranujem 
nogometa, kako bi radobojskim nogometašima pomogao 
kao uspješan trener. 

Prošle je godine na turniru sudjelovalo 18 ekipa, 
a pobjednik je bila momčad Auto Kreše iz Krapine, 
koja je ove godine postala i hrvatski malonogometni 
prvoligaš. Očekuje se njihov naslov i ove godine, jer su 
turnir osvojili do sada dva puta i imaju priliku prijelazni 
pehar dobiti u trajno vlasništvo. Turnir se inaće svake 
godine održava zadjeg vikenda u mjesecu lipnju, pa će 
se tome prilagaoditi i odigravanje utakmica općinske 
malonogometne lige. 

Kako je turnir otvoren za ekipe i iz drugh sredina, 
a ne samo Radoboja, očekuje se nastup velikog broja 
kvalitetnih ekipa i pojedinaca, a to je ujedno i poziv 
ljubiteljima malog nogometa da u petak i subotu dudu 
na tribinama igrališta kod škole u Jazvinama. 


KRENULA OPĆINSKA MALONOGOMETMNA 
LIGA. PRIJAVLJENO DVANAEST EKIPA. UTA- 
KMICE SE IGRAJU UTORKOM, ČETVRTKOM 
I NEDJELJOM NA IGRALIŠTU KOD OSNOVNE 
ŠKOLE U JAZVINAMA 


U PRVOM PLANU MALI NOGOMET 


Nakon završetka službenih natjecanja u nogometnim li- 
gama uslijedili su brojni malonogometni turniri i ama- 
terske lige. Općina Radoboj ima svoju malonogometnu 
ligu koja je ove godine okupila ukupno dvanaest ekipa u 
kojima mogu nastupati igrači koji žive na području rado- 
bojske žuje ili su zaposleni kod radobojskih poduzetni- 
ka. Utakmice se igraju na jednom od najbolje uređenom 
igralištu, onom kod škole u Jzavinama. Već su prvi 
susreti pobudili veliki interes tako da se na utakmicama 
okupi i do četiristotine gledatelja. Liga se održava ubrza- 
nim tempom, kako bi što prije bile odigrane sve utakmi- 
ce, jer sezona je godišnjih odmora i pojedine ekipe neće 
biti u punom sastavu, jer će neki od igrača otići na more 
ili na neko drugo mjesto koristiti godišnji odmor. Orga- 
nizatori su tako dogovorili da se utakmice igraju utor- 
kom, četvrtkom i nedjeljom i to svakog dana jedno kolo. 
Do sada su odigrana tri kola , prikazan je dobar nogomet 
i kako je već napisamo , postoji veliki interes gledatelja. 

Prijavljene su ekipe: 


RADOBOJ I 
RADOBOJ II 
RADOBOJ III 
GORNJA ŠEMNICA 
GORJANI 

JAZVINE 

VELIKA VES 
RADOBOJSKI OREHOVEC 
HRVOJ PROMET 
EMOS PROMET 
VETERANI 
DUNDO PROMET 


Organiziranjem i odigravanjem utakmica općin- 
ske malonogometne lige angažirano je skoro dvijestotine 
uglavnom mladih koji na taj način ispunjavaju slobodno 
vrijeme , druže se i rekreiraju, što je mnogo bolje nego 
da ove ljetne večeri provode u ugostiteljskim objektima. 
Stoga ovu akcija svakako treba pozdraviti i poduprijeti 
kako bi i u narednim godinama bila središnje mjesto an- 
gažiranja i okupljanja ljubitelja malog nogometa. 


ZAVRŠENA SEZONA NATJECANJA NOGOMETA- 
ŠA U ŽUPANIJSKIM LIGAMA. SENIORI RADOBO- 
JA NA KRAJU ŠESTI 


NIKAD SLABIJE PROLJEĆE 


Prva momčad NK Radoboj nakon završetka sezone 
2008./2009. završila je na šestom mjestu prvenstvene 
ljestvice Prve ŽNL. Jesenski dio natjecanja radobojski 
su seniori završili na trećem mjestu sa osam pobjeda, dva 
remija i tri poraza osvojivši ukupno 26 bodova i zaostav- 
ši za vodećim pet bodova. Proljeće je, međutim, donijelo 
neugodno iznenađenje- ostvarene su samo četiri pobje- 
de, dva remija i čak sedam poraza. Osvojeno je ukupno 
četrdeset bodova 1 šesto mjesto te zaostatak za prvakom 
Gajem iz Mača za čak 14 bodova. Za razliku od prve 
momčadi ostale su ekipe uglavnom ostvarile očekivano, 
dok su najbolji rezultat ostvarili mlađi pioniri. 


PRVA ŽNL SENIORI 

PRVA ŽNI JUNIORI 


JEDINSTVO 22 20 1 1 112:21 61 
MLADOST MB 22 13 3 6 77:62 42 
GAJ 22 13 fo) 9 67:55 39 
PREGRADA 22 11 2 9 61:45 35 
RADOBOJ 22 10 3 9 58:63 33 
OROSLAVJE 22 9 5 8 59:55 32 
RUDAR D 22 10 2 10 60:68 32 
IVANČICA 22 9 4 9 51:65 31 
MILENGRAD 22 Z 3 12 37:49 24 
M. GUBEC 22 6 2 14 49:85 20 
OŠTRC 22 5 1 16 40:66 16 
STUBICA 22 4 4 14 36:73 16 
PRVA ŽNL PIONIRI 
PREGRADA 22 21 (6) 1 157:13 63 
MLADOST Z 22 18 2 2 81:23 56 
JEDINSTVO 22 15 4 3 106:27 49 
OŠTRC 22 13 3 6 57:28 42 
STUBICA 22 12 2 8 82:43 38 
IVANČICA 22 9 2 11 46:49 29 
M. GUBEC 22 8 4 10 46:65 28 
OROSLAVJE 22 9 (0) 13 24:50 27 
MLADOST MB 22 6 3 13 49:76 21 
RADOBOJ 22 6 1 15 43:87 19 
GAJ 22 3 1 18 20:133 10 
RUDAR D 22 1 (6) 21 11:128 3 
DRUGA ŽNL MLAĐI PIONIRI 

SCHIEDEL 18 15 fo) 3 77:38 45 
RADOBOJ 18 14 2 2 109:13 44 
M. GUBEC 18 13 2 3 96:23 41 
TOPLICE 18 9 2 4 60:44 29 
ZAGOREC K 18 9 1 8 74:43 28 
RUDAR D 18 8 1 9 55:67 25 
STRAŽA 18 7 1 10 44:81 22 
ZAGOREC vT 18 3 1 14 30:85 10 
VATROGASAC 18 3 1 14 36:110 10 
GAJ 18 3 1 14 28:105 10 


VEDRAN DUNAJ je u ovoj ligi najbolji strijelac postigao je 30 zgoditaka. 


PRVA ŽNL VETERANI 


ZAGOREC K 24 21 2 1 87:22 65 
HRV.ZAGORJE 24 17 3 4 66:27 54 
VATROGASAC 24 15 2 7 70:48 47 
TONDACH 24 14 2 8 58:43 44 
STUBICA 24 13 4 7 77:53 43 
STRAŽA 24 10 S 9 40:44 35 
MLADOST Z 24 8 6 10 31:30 30 
JEDINSTVO 24 6 7 11 37:50 25 
KLANJEC 24 7 4 13 44:65 25 
ZAGOREC VT 24 8 1 15 47:77 25 
PREGRADA 24 6 3 15 38:70 21 
RADOBOJ 24 5 5 14 44:73 20 
IVANČICA 24 3 2 19 43:80 11 

PROHUJALA VREMENA NA RADOBOJSKOM PODRUČJU 


CRNA MRLJA U RADOBOJSKOJ POVIJESTI 


Deveti svibnja 1945. godine Europa obilježava završetak 
II. svjetskog rata na svojem kontinentu. Njemačka je dan rani- 
je potpisala bezuvjetnu kapitulaciju i prestaju ratna djelovanja. 
Područjem općine Radoboj kao i drugim dijelovima Hrvat- 
skog zagorja prethodnih dana kretale su se kolone pripadnika 
različitih vojnih formacija i civila koji su odlučili krenuti pre- 
ma Austriji i dalje Njemačkoj koju su već zauzeli saveznici, s 
jedne strane Amerikanci, Englezi, Francuzi i ostali, a s druge 
strane Rusi sa svojim divizijama. 

Tog devetog svibnja 1945. godine zbio se, međutim, je- 
dan od najcrnjih događaja na našem području. Među tisućama 
ljudi koji su se kretali prema sjeveru bilo je i dosta onih koji 
su se saznavši za kraj rata odlučili uputiti svojim kućama. Bila 
je tu i grupa muškaraca u dobi od 22 do 45 godina, njih je- 
danaest iz varaždinskog područja. Kojoj su vojsci pripadali i 
jesu li uopće bili vojnici točno nije nikada utvrđeno, no zna se 
da su svi ubijeni od ruke jednog našeg mještanina, koji je bio 
u partizanima i upravo se tih dana vratio kući. Koji su motivi 
bili za počinjenje tog zločina nikada nije doznato, ali se zna da 
počinitelj sada već davno pokojni nije za to nikada odgovarao. 
Tijela ubijenih sahranjena su na mjesnom groblju u Radobo- 
ju i tek je početkom devedesetih njihova zajednička grobnica 
obilježena i na spomeniku su ispisana imena te godine rođenja 
desetorice, dok se za dva ubijena nije saznalo tko su i odakle su 
došli, da bi život izgubili na sam dan pobjede. 

Ovih dana kada između ostalog obilježavamo državni 
praznik Dan antifašističke borbe dobro je prisjetiti se i doga- 
đaja s kojima se ne možemo ponositi. U antifašističkom po- 
kretu sudjelovao je veliki broj ljudi s područja današnje općine 
Radoboj. Prema podacima s tog je područja na strani antifaši- 
sta poginulo ili je ubijeno ukupno 65 ljudi, dok podaci o tome 
koliko je naših ljudi ubijeno ili je poginulo na suprotnoj strani 
do sada nisu prikupljeni niti su objavljeni u nekoj publikaciji. 
Prema sjećanju sada već starih ljudi bilo je pojedinačnih uboj- 


Zajednička grobnica ubijenih 9. svibnja 1945. obilježena je tek devede- 
setih godina prošlog stoljeća. 


stava, koji put iz osvete ili ljubomore, a vrlo malo ih je pogi- 
nulo u izravnim borbama dviju zaraćenih strana. Isto tako je 
poznato da je najveći broj pripadnika antifašističke strane na 
našem području poginuo u izravnim sukobima s Njemačkim 
vojnicima. Dvadesetak njih sahranjeno je u zajedničku grob- 
nicu također na mjesnom groblju u Radoboju. 

Neki zanimljivi detalji iz tih teških vremena nisu do 
danas razjašnjeni, a vjerojatno ni nikada neće biti. Jedan od 
njih je i nestanak oca poznate operne primadone Ruže Pospiš, 
Stjepana Pospiša. Prije rata odselio se u Varaždinske Toplice, 
da bi nakon rata došao u Radoboj kako bi se sklonio od pro- 
gona komunističkih vlasti. UDB-a i OZN-a nisu mirovale i 
on je jednog dana iz rodne kuće jednostavno nestao i nikada 
se više za njega nije čulo, niti saznalo što se s njim dogodilo. 
Ili drugi primjer koji govori o gorkoj sudbini naših ljudi. Iz 
obitelji Alojza Slivnjaka jedan od sinova, Stjepan bio je ustaša, 
a njegova sestra Štefanija u partizanima. Pred kraj rata Stjepan 
je došao kući da se oprosti jer je odlučio priključiti se onima 
koji su se kretali prema Austriji. Navodno je tada izjavio: «Ako 
ostanem doma, ubit će me sestra, a ako odem također ću po- 
ginuti, pa mi je lakše da umrem od neprijateljskog metka nego 
od sestrinog». Stjepan je otišao i nikada se više za njega nije 
čulo. 

Uz obilježavanje Dana antifašističke borbe valja se sjetiti 
i svih naših mladića koji su sudjelovali u Domovinskom ratu, 
jer su se i oni borili protiv, valjda, posljednjeg fašizma u Eu- 
ropi. Pojedini su u toj borbi i poginuli, pojedini su se istakli 
svojom hrabrošću i vještinom. O svemu tome mladi naraštaji 
premalo znaju pa bi trebalo što prije zabilježiti sjećanja na te 
dane jer će protekom vremena mnogo toga otići u zaborav. 
Nastojat ćemo dati svoj doprinos trajnom obilježavanju do- 
prinosa naših mještana u Domovinskom ratu, a nadamo se 
da će nam u tome pomoći mnogi koji su prošli bojišnice od 
Slavonije, preko Karlovca do Dubrovnika. (vir) 


. KJE 7 


Kosti poginulih partizana iskapane su dvadesetak godina nakon zavr- 


šetka rata i položene u zajedničku grobnicu. 


